ΓΡΑΠΤΗ ΕΡΩΤΗΣΗ E-1831/01

υποβολή: Lousewies van der Laan (ELDR) προς την Επιτροπή

(22 Ιουνίου 2001)

Θέμα: Κλείσιμο του πυρηνικού εργοστασίου του Borsele στην Ολλανδία

Η ολλανδική εφημερίδα Volkskrant έγραψε την 1η Ιουνίου 2001 ότι η Επίτροπος ενέργειας κ. de Palacio δήλωσε σε συνάντηση που έγινε στο Arnhem την προηγουμένη ότι το κλείσιμο των πυρηνικών εργοστασίων που πραγματοποιήθηκε παλαιότερα, με το τρόπο που το χειρίστηκε η Ολλανδική κυβέρνηση, δεν ήταν καλή ιδέα. Φέρεται επίσης να έχει δηλώσει ότι η τήρηση των απαιτήσεων του Κιότο δεν είναι δυνατή χωρίς πυρηνική ενέργεια. Αυτές οι δηλώσεις επαναλήφθηκαν και σε άλλα μέσα ενημέρωσης.

1. Επιβεβαιώνει η Επίτροπος ότι προέβη σε αυτές τις δηλώσεις·

2. Γνωρίζει η Επίτροπος τα περιβαλλοντικά μειονεκτήματα της πυρηνικής ενέργειας σε σχέση με άλλες μορφές παραγωγής ενέργειας που βασίζονται σε μη ορυκτά καύσιμα·

3. Γνωρίζει η Επίτροπος τις προσπάθειες της Ολλανδικής κυβέρνησης να προάγει την χρήση διάφορων, μη-πυρηνικών μορφών ενέργειας από μη ορυκτές πηγές·

4. Μπορεί η Επίτροπος να αποδείξει με συγκεκριμένα, πειστικά στοιχεία ότι η ισχύουσα πολιτική της Ολλανδικής κυβέρνησης ενέχει τον κίνδυνο να μην εκπληρωθούν οιποχρεώσεις που απορρέουν από το Κιότο·

5. Εάν όχι, και μη διαθέτοντας λόγους και αποδείξεις, τι παρακίνησε την Επίτροπο να προάγει κατά τρόπο τόσο απροκάλυπτο τα στενά συμφέροντα της πυρηνικής βιομηχανίας·

6. Συμφωνεί η Επίτροπος ότι οι επιλογές για το πώς (σε αντιδιαστολή με το εάν) θα εκπληρώσει τιςποχρεώσεις που απορρέουν από το Κιότο αποτελούν αποκλειστικό προνόμιο της Ολλανδικής κυβέρνησης·

7. Σε ποιες διατάξεις των Συνθηκών βασίζει η Επίτροπος την ανάμειξη της στην ολλανδική ενεργειακή πολιτική·

Απάντηση της κας de Palacio εξ ονόματος της Επιτροπής

(21 Σεπτεμβρίου 2001)

Η δήλωση της Αντιπροέδρου της Επιτροπής για το κλείσιμο πυρηνικών μονάδων ηλεκτροπαραγωγής εγγράφεται στο πλαίσιο της Πράσινης Βίβλου Προς μία ευρωπαϊκή στρατηγική για την ασφάλεια του ενεργειακού εφοδιασμού(1) και των κοινοτικών δεσμεύσεων για την αντιμετώπιση της παγκόσμιας αλλαγής του κλίματος.

Η Αντιπρόεδρος γνωρίζει τα περιβαλλοντικά οφέλη της παραγωγής ενέργειας από μη-ορυκτά καύσιμα και, ειδικότερα, συνειδητοποιεί την ανάγκη να αντιμετωπιστεί το ζήτημα της μακροπρόθεσμης διαχείρισης των πυρηνικών αποβλήτων. Κατά την διάρκεια της θητείας της, οι ανανεώσιμες ενεργειακές πηγές στηρίχθηκαν, για πρώτη φορά, με τη θέσπιση ειδικού νομοθετικού μέσου (Οδηγία για την προαγωγή της ηλεκτρικής ενέργειας που παράγεται από ανανεώσιμες ενεργειακές πηγές στην εσωτερική αγορά ηλεκτρισμού) που εγκρίθηκε ήδη από το Συμβούλιο και το Ευρωπαϊκό Κοινοβούλιο. Ωστόσο, η Αντιπρόεδρος έχει, εκ παραλλήλου, συνείδηση των πρακτικών ορίων της προβλεπόμενης συνεισφοράς των μη-ορυκτών καυσίμων τις πρώτες δεκαετίες του τρέχοντος αιώνος.

Η Αντιπρόεδρος γνωρίζει επίσης τις προσπάθειες της ολλανδικής κυβέρνησης για την προαγωγή της χρήσης διάφορων μορφών ενέργειας από μη-ορυκτά καύσιμα. Χαιρετίζει τις εν λόγω προσπάθειες, οι οποίες συνάδουν με την στρατηγική που προτείνεται στην Πράσινη Βίβλο.

Ωστόσο, όπως επισημαίνεται στην Πράσινη Βίβλο, το κλείσιμο ηλεκτρικών μονάδων παραγωγής θα δυσκολεύσει περαιτέρω την εκπλήρωση τωνποχρεώσεων της Κοινότητας, συμπεριλαμβανομένων αυτών που απορρέουν από το Πρωτόκολλο του Κυότο, σχετικά με την παγκόσμια αλλαγή του κλίματος: βάσει των τρεχουσών τάσεων, οι εκπομπές CO2 αναμένεται να εξακολουθήσουν να αυξάνονται. Μετά το 2010 θα απαιτηθούν ακόμη μεγαλύτερες προσπάθειες για την συγκράτηση της ενεργειακής ζήτησης και για την προαγωγή ενεργειακών πηγών που δεν εκπέμπουν αέρια θερμοκηπίου. Ο πυρηνικός τομέας αποτελεί ακριβώς μια τέτοια πηγή.

Αναφέροντας το γεγονός αυτό, η Αντιπρόεδρος δεν προάγει τα στενά συμφέροντα της πυρηνικής βιομηχανίας. Απλώς,πογραμμίζει την δύσκολη κατάσταση όσον αφορά την ενέργεια και το περιβάλλον που αντιμετωπίζει τώρα η Κοινότητα, στο πλαίσιο της παγκόσμιας στρατηγικής προσέγγισης που διαπνέει την Πράσινη Βίβλο της Επιτροπής, προκειμένου να επιλυθεί το πρόβλημα της ασφάλειας εφοδιασμού και της ενεργειακής σταθερότητας της Ένωσης κατά τρόπο ολοκληρωμένο και αντικειμενικό.

Μολονότι αναγνωρίζεται ότι η επιλογή των ενεργειακών πηγών εμπίπτει στις αρμοδιότητες κάθε κράτους μέλους,φίσταται κοινοτική ευθύνη για την εκπλήρωση των διεθνώνποχρεώσεών της όσον αφορά την αλλαγή του κλίματος. Επιπλέον, είναι προς το συμφέρον της Κοινότητας η μείωση της εξάρτησής της από τις εξωτερικές ενεργειακές πηγές. Αποσαφηνίζοντας τη θέση της, η Αντιπρόεδρος ουδόλως αναμίχθηκε στην ολλανδική ενεργειακή πολιτική.

(1) COM(2000)769 τελικό.